Korkeasaareen uusia poikasia - katso hellyttävät kuvat!
Keskiviikko 16.4.2014 klo 22.12 Korkeasaaren eläintarhasta kuultiin pääsiäisen alla iloisia poikasuutisia.
Milu eli davidinhirvi on kiinalainen laji, joka on kuollut luonnosta sukupuuttoon metsästyksen takia. (KORKEASAARI / MARI LEHMONEN)
Korkeasaari tiedottaa, että viime talvena saapuneille miluille eli davidinhirville on syntynyt valkopilkullinen vasa.Myös kampavarvasrottinakin tunnetut gundit saivat perheenlisäystä, kun nämä pyöräyttivät ensimmäiset poikasensa - peräti seitsemän pikkugundia.Kevät on eläinten vilkkainta lisääntymisaikaa, vaikka etenkin trooppiset lajit voivat lisääntyä ympäri vuoden.Korkeasaaren tiedotteen mukaan kaikki uudet poikaset liikkuvat jo emojensa kanssa ja päivä päivältä varmemmin askelin.Pääsiäisen aikaan eläimet saavat ravinnokseen erilaisia munia. Korkeasaaren karhut, korpit, vesikot, pesukarhut ja mangustit ruokitaan tasatunnein kello 11-15.Korkeasaari juhlistaa eläintarhassa syntyneitä pentuja ja poikasia teemaan sopivin valokuvanäyttelyin ja aarrejahdein. Näyttelytilassa askarrellaan lasten riemuksi pupunkorvia ja tipunnokkia.Korkeasaari on pääsiäisenä avoinna päivittäin kello 10-18. Lähde: Korkeasaari Korkeasaaren laumassa on viisi täysikasvuista milua. Valkopilkullinen miluvasa liikkuu emonsa kanssa vielä honteloin askelin ja asettuu lepäämään usein kesken matkanteon. Gundi ovat afrikkalainen jyrsijä. Kaksi gundi-lauman naaraista sai poikasia huhtikuun kahden ensimmäisen viikon aikana. Pikkugundit ovat tällä hetkellä vain hiukan tulitikkuaskia kookkaampia. Pienen alkukömpelyyden jälkeen pienet gundit ovat oppineet liikkumaan vikkelästi kallioluolastossaan. HENNI AUVINEN henni.auvinen@Iltalehti.fi - Suomen suurin uutispalveluilmedia.fi KUVAT: KORKEASAARI / MARI LEHMONEN